आप ने गुरमेहर के समर्थन तो एबीवीपी ने आप के खिलाफ िनकाला मार्च
सोशलमीडिया पर दिल्ली के रामजस कॉलेज में अखिल भारतीय विद्यार्थी परिषद के हंगामे के खिलाफ कैंपेन चलाने वाली गुरमेहर के समर्थन में आप सड़कों पर उतरी है। आम आदमी पार्टी के ट्रेड एंड इंडस्ट्री विंग ने रोष मार्च निकाल एबीवीपी के खिलाफ नारेबाजी की। वे ‘एबीवीपी जस्ट स्टॉप इट नॉओ’ ने नारे लगाते हुए देश भगत यादगार हाल से बीएमसी चौक, कचहरी चौक होते हुए डीसी ऑफिस पहुंचे। यहां डीसी केके यादव के ज्ञापन देकर गुरमेहर कौर के दादा कमलजीत सिंह ने पोती की जान बचाने को कहा। आप के बलजीत सिंह आहलूवालिया ने कहा भारत में सभी को समानता का अधिकार है। हर कोई अपने हक के लिए अपनी आवाज उठा सकता है। लेकिन एबीवीपी गुरमेहर कौर की आवाज दबाने के लिए तरह-तरह के हथकंडे अपना रही है। संस्था द्वारा भद्दे कमेंट रेप जान से मारने की धमकी देना निदंनीय है। उन्होंने प्रशासन से जान से मारने की धमकी देने वाले परिषद के सदस्य के खिलाफ सख्त कार्रवाई करने की मांग की है। डीसी ने उन्हें आश्वासन देते हुए कहा प्रशासन की ओर से उन्हें हर प्रकार की सुविधा दी जाएगी। मौके पर आप के उम्मीदवार डा. संजीव शर्मा, गुलशन शर्मा, एचएस वालिया, गौतमबीर सिंह, बब्बू नील कंठ, बुद्धि जीवी विंग के गुरकृपाल सिंह भट्टी मौजूद रहे।
एबीवीपी और भाजपा नेताओं ने आम आदमी पार्टी पर विदेशी ताकतों के इशारे पर काम करने का आरोप लगाया।
डीसी ऑफिस पहुंचे आप वर्करों और नेताओं ने एबीवीपी कार्यकर्ता पर कड़ी कार्रवाई की मांग करते हुए नारेबाजी की।
जालंधर | गुरमेहरकौर को एबीवीपी द्वारा धमकी दिए जाने में कोई सच्चाई नहीं है। एबीवीपी पर लगाए सभी आरोप निराधार है। वीरवार को भारतीय जनता पार्टी के प्रदेश सचिव और प्रवक्ता दीवान अमित अरोड़ा ने आम आदमी पार्टी के रोष मार्च पर कड़ी प्रतिक्रिया व्यक्त की। दीवान अरोड़ा ने दिल्ली के मुख्यमंत्री और आप संयोजक अरविंद केजरीवाल को ट्वीट करके कहा है कि आप महिला वर्करों के अपमान पर चुप क्यों रहते है।
जालंधर| कांग्रेसनेताओं ने शहीद मनदीप सिंह हैरी की बेटी गुरमेहर कौर मामले में केंद्रीय गृह राज्य मंत्री किरेण रिज्जू से इस्तीफे की मांग की है। कांग्रेस के प्रदेश जनरल सेक्रेटरी अरुण वालिया, सेक्रेटरी अशोक गुप्ता, सतीश मल्होत्रा ने कहा कि गुरमेहर कौर के लोकतांत्रिक हक को दबाने की कोशिश की जा रही है। उन्होंने कहा कि गुरमेहर के खिलाफ आपत्तिजनक टिप्पणी हो रही है। लेकिन केंद्र सरकार कार्रवाई करने की बजाए माहौल खराब करने वाली एबीवीपी का बचाव कर रही है। मौके पर अंकित कत्याल, निर्मल सिंह, हरि भल्ला, मनू बाहरी, संदीप मेहरा, धीरज घई, नवल महाजन मौजूद रहे।
awa_Deva hin_Deva hin_Deva hin_Deva hin_Deva hin_Deva